Mengsel van jonges en toetsspelers in SA A-spanRuan Combrinck – In die SA A-span na hy verrassend uit die Bokgroep gelaat is (Foto: GB Jordaan) Dis ŉ mengsel van ŉ paar ervare spelers met die res wat werklike nog in die ‘opkomende klas’ van Suid-Afrikaanse spelers val wat Allister Coetzee-hulle vir die SA A-span se twee wedstryde aanstaande maand teen die Franse Barbarians gekies het. Daar is net nege spelers in die span met toetservaring, en net ŉ verdere drie wat al op hierdie vlak gespeel het, in die groep van 26. Trevor Nyakane, Ruan Combrinck, Juan de Jongh en Lionel Mapoe is die mees ervare toetsspelers, met Uzair Cassiem, Jean-Luc du Preez, Francois Venter, Jano Vermaak en Jamba Ulengo wat saam in net nege toetse uitgedraf het. Chris Cloete, Wilco Louw, Ox Nche, Sikhumbuzo Notshe, Lionel Cronje, Warrick Gelant en Harold Vorster was ongetwyfeld onder bespreking toe die Bokgroep gekies is. In die geheel is dit nietemin taamlik naby aan Suid-Afrika se volgende vlak spelers ná die Springbokgroep se 31. SA A-span – Voorspelers (14) Stutte: Thomas du Toit, Wilco Louw, Ox Nche, Trevor Nyakane Haker: Franco Marais, Ramone Samuels Slotte: Ruan Botha, Andries Ferreira, Jason Jenkins Losvoorspelers: Uzair Cassiem, Chris Cloete, Jean-Luc du Preez, Sikhumbuzo Notshe, Andisa Ntsila Agterspelers (12) Heelagter: Warrick Gelant; Vleuels: Ruan Combrinck, Makazole Mapimpi, Jamba Ulengo. Senters: Juan de Jongh, Lionel Mapoe, Francois Venter, Harold Vorster. Losskakels: Lionel Cronjé, Fred Zeilinga Skrumskakels: Dewaldt Duvenage, Jano Vermaak